**Likumprojekta “Grozījums likumā “Par nekustamo īpašumu atsavināšanu Latvijas Republikas valsts robežas joslas ierīkošanai uz Latvijas Republikas un Krievijas Federācijas valsts robežas”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījums likumā “Par nekustamo īpašumu atsavināšanu Latvijas Republikas valsts robežas ierīkošanai uz Latvijas Republikas un Krievijas Federācijas valsts robežas”” paredz no zemes īpašnieka atsavināt nekustamā īpašuma daļu, kas atrodas pie valsts ārējās sauszemes robežas, lai dabā iezīmētu Latvijas Republikas valsts robežas joslu, pierobežas joslu un pierobežu ārējai sauszemes robežai ar Krievijas Federāciju, kā arī uzstādītu valsts robežas joslas, pierobežas joslas un pierobežas norādījuma zīmes un informatīvās norādes, ievērojot attiecīgo deleģējumu. Likums stājas spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Latvijas Republikas valsts robežas likuma 13.panta ceturto daļu valstij ir ekskluzīvas īpašuma tiesības uz zemi valsts robežas joslā. Privātpersonu īpašumā esošā zeme valsts robežas joslā ir atsavināma uz vienošanās pamata, bet, ja tādas nav, — atbilstoši [Sabiedrības vajadzībām nepieciešamā nekustamā īpašuma atsavināšanas likumam](http://likumi.lv/ta/id/220517-sabiedribas-vajadzibam-nepieciesama-nekustama-ipasuma-atsavinasanas-likums) (turpmāk – Atsavināšanas likums).Atbilstoši Atsavināšanas likuma 5.pantam nekustamā īpašuma piespiedu atsavināšana sabiedrības vajadzībām pieļaujama izņēmuma gadījumos vienīgi pret taisnīgu atlīdzību un tikai uz atsevišķa likuma pamata, ievērojot Atsavināšanas likumā paredzētos nosacījumus.Atbilstoši Atsavināšanas likuma 13.pantam valsts pārvaldes iestāde sagatavo likumprojektu par attiecīgā nekustamā īpašuma atsavināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Latvijas Republikas valsts robežas joslu, pierobežas joslu ārējai sauszemes robežai un pierobežu, kā arī valsts robežas joslas, pierobežas joslas un pierobežas norādījuma zīmju un informatīvo norāžu paraugus un uzstādīšanas kārtību nosaka Ministru kabineta 2012.gada 14.augusta noteikumi Nr.550 „Noteikumi par Latvijas Republikas valsts robežas joslu, pierobežas joslu un pierobežu, kā arī pierobežas, pierobežas joslas un valsts robežas joslas norādījuma zīmju un informatīvo norāžu paraugiem un to uzstādīšanas kārtību” (turpmāk – Noteikumi Nr.550), kas izdoti pamatojoties uz Latvijas Republikas valsts robežas likumā 13.panta pirmajā daļā, 15.panta pirmajā daļā, 19.panta pirmajā daļā un 21.pantā Ministru kabinetam doto deleģējumu.Ar likumu „Grozījumi Latvijas Republikas valsts robežas likumā”, kas stājās spēkā 2012.gada 21.martā, grozīts Latvijas Republikas valsts robežas likuma 19.panta pirmajā daļā Ministru kabinetam dotā deleģējuma apjoms, paredzot pierobežas noteikšanu tikai gar valsts ārējo sauszemes robežu. Latvijas Republikas valsts robežas josla tiek noteikta ar mērķi – iezīmēt robežu dabā, kā arī, lai novērstu iespējamo apdraudējumu robežkontroles jomā, nodrošinātu valsts robežas neaizskaramību, organizētu kontrolētu valsts robežas šķērsošanu un novērstu personu ārējās robežas nelikumīgu šķērsošanu, kā arī mantu un preču pārvietošanu pāri valsts robežai ārpus noteiktajām robežšķērsošanas vietām. Saskaņā ar Latvijas Republikas valsts robežas likuma 13.panta pirmo daļu Ministru kabinets nosaka noteikta platuma valsts robežas joslu, un tās platums nedrīkst būt šaurāks par Latvijas Republikas noslēgtajos starptautiskajos līgumos noteikto valsts robežas joslas platumu. Atbilstoši Noteikumu Nr.550 2.2.apakšpunktam, Latvijas Republikas valsts robežas platums ar Krievijas Federāciju ir 12 metri.Lai veiktu Latvijas Republikas un Krievijas Federācijas robežas ierīcību atbilstoši Latvijas Republikas valsts robežas likuma nosacījumiem, nepieciešams no zemes īpašniekiem atsavināt nekustamo īpašumu daļas, kas atrodas pie valsts ārējās sauszemes robežas un kas dotu iespēju saskaņā ar Noteikumu Nr.550 nosacījumiem praktiski noteikt un iezīmēt dabā Latvijas Republikas valsts robežas joslu, pierobežas joslu un pierobežu ārējai sauszemes robežai ar Krievijas Federāciju, kā arī uzstādīt valsts robežas joslas, pierobežas joslas un pierobežas norādījuma zīmes un informatīvās norādes, ievērojot attiecīgo deleģējumu.Veicot Latvijas Republikas un Krievijas Federācijas robežas ierīcību, nepieciešams atsavināt robežai pieguļošā nekustamā īpašuma nekustamā īpašuma "Dravas" Strauja, Goliševas pagastā, Kārsavas novadā (kadastra Nr. 6854 003 0091, reģistrēts Rēzeknes tiesas Goliševas pagasta zemesgrāmatas nodalījumā Nr. 100000082653) daļu – zemes gabalu (kadastra apzīmējums 6854 004 0456) 0,32 hektāru platībā (turpmāk – nekustamais īpašums “Dravas”), kurš atrodas valsts robežas joslā. Nekustamā īpašuma “Dravas” īpašniekam atlikusi daļa – zemes gabals (apzīmējums 6854 004 0457) 4,82 ha platībā tās platības un konfigurācijas dēļ ir izmantojams atbilstoši vietējās pašvaldības teritorijas plānojumam.Nekustamais īpašums „Dravas” ir ierakstīts Rēzeknes tiesas zemesgrāmatu nodaļas Goliševas pagasta zemesgrāmatas nodalījumā Nr.100000082653. Nekustamajam īpašumam „Dravas” (saskaņā ar ierakstiem zemes vienības ar kadastra apzīmējumu 6854 004 0456 Apgrūtinājumu plānā) ir noteikti apgrūtinājumi:- sanitārās aizsargjoslas teritorija ap kapsētu 0,32 ha;- pierobeža 0,32 ha;- pierobežas josla 0,32 ha;- vairāk par 100 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos 0,32 ha.Nekustamā īpašuma „Dravas” īpašniekam 2017.gada 22.novembrī saskaņā ar Ministru kabineta 2011. gada 15. marta noteikumu Nr. 204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – MK noteikumi Nr. 204) 13.punktu nosūtīts paziņojums Nr.17-9/12165. Informācija par nekustamo īpašumu „Dravas” un dokumenti, kas raksturo atsavināmo nekustamo īpašumu, tajā skaitā dokumenti, kas raksturo nekustamā īpašuma „Dravas” sastāvu, stāvokli, uz tā gulstošās nastas un apgrūtinājumus, ienesīgumu, un citi dokumenti par nekustamo īpašumu „Dravas”, kas varētu ietekmēt īpašuma vērtības noteikšanu, no īpašnieka nav saņemti.Sertificēts vērtētājs noteica, ka nekustamā īpašuma „Dravas” tirgus vērtība 2018.gada 5.martā ir 330,00 *euro* (trīs simti trīsdesmit *euro* un 00 centi). Nekustamā īpašuma „Dravas” daļas – zemes vienības ar kadastra apzīmējumu 6854 004 0456, ar platību 0,32 ha, atsavināšanas rezultātā īpašniekam radušies zaudējumi netika konstatēti – to apmērs ir 0,00 *euro*.Ar Iekšlietu ministrijas 2017. gada 29.jūnija rīkojumu Nr.1-12/1589 „Par pastāvīgās komisijas izveidošanu sabiedrības vajadzībām nepieciešamā īpašuma atsavināšanai” izveidotā komisija (turpmāk – Komisija) saskaņā ar MK noteikumu Nr.204 26.punktu 2018.gada 19.martā nosūtīja īpašniekam uzaicinājumu Nr.1.2.2.-09/3050piedalīties sēdē par aprēķinātās atlīdzības izvērtēšanu.Komisija ir saņēmusi īpašnieka pārstāvja 2018.gada 11.aprīļa iesniegumu ar informāciju, ka īpašnieks aprēķinātai atlīdzībai 330,00 *euro* (trīs simti trīsdesmit *euro* un 00 centi) par nekustamā īpašuma „Dravas” atsavināšanu nepiekrīt un komisijas sēdē par aprēķinātās atlīdzības izvērtēšanu nepiedalīsies, norādot, ka īpašnieks būtu ar mieru piekrist zemes vienības atsavināšanai, ja zemes vienības atsavināšanas cena būtu 375 *euro* (trīs simti septiņdesmit pieci *euro*).2018.gada 17.aprīļa iesniegumā īpašnieka pārstāvis lūdza anulēt 2018.gada 11.aprīļa iesniegumu un iesniedza jaunu iesniegumu, ar kuru informēja, ka aprēķinātai atlīdzībai 330,00 *euro* (trīs simti trīsdesmit *euro* un 00 centi) par nekustamā īpašuma „Dravas” atsavināšanu piekrīt un komisijas sēdē par aprēķinātās atlīdzības izvērtēšanu nepiedalīsies, vienlaikus lūdzot atlīdzināt izdevumus, kas radušies īpašniekam nekustamā īpašuma „Dravas” atsavināšanas procesa gaitā, ko veido ceļa izdevumi no juridiskās adreses uz Rēzeknes pastu korespondences saņemšanai, konsultācijas pie jurista, kas saistītas ar attiecīgās zemes jautājumu, darbinieka papildus darba laiks. Kopā šie izdevumi pēc īpašnieka aplēsēm sastāda 45 *euro* (četrdesmit pieci *euro*). Tādējādi īpašnieks lūdz kompensēt šos izdevumus, nosakot atlīdzību 375 *euro* (trīs simti septiņdesmit pieci *euro*).Lai izvērtētu zaudējumu esamību, īpašniekam 2018.gada 25.aprīlī tika nosūtīts pieprasījums Nr.1.2.2‑09/4710 “Par zaudējumus pamatojošiem dokumentiem”, lūdzot iesniegt Komisijai zaudējumu pamatojošos dokumentus.Īpašnieka pārstāvis 2018.gada 17.maijā elektroniski iesūtīja 2018.gada 11.aprīļa rēķinu Nr.11042018 01 par kopējo summu 30 *euro* (trīsdesmit *euro*) par konsultāciju (atlīdzības noteikšana nekustamais īpašums Dravas) un 2018.gada 10.aprīļa rīkojumu Nr.1 “Par piemaksas noteikšanu S.K., veicot papildus darbu”, ar kuru S.K. noteikta piemaksa 15 *euro* (piecpadsmit *euro*) apmērā par papildus darba veikšanu 3 stundu garumā 11.04.2018. – nekustamā īpašuma „Dravas” atsavināšanas atlīdzības noteikšanā.Īpašniekam 2018.gada 11.jūnijā tika nosūtīts pieprasījums Nr.1.2.2‑09/6484 “Par zaudējumu pamatojošiem dokumentiem” ar lūgumu iesniegt Komisijai apstiprinātu bankas un grāmatvedības programmas izdruku, kas apliecina rīkojumā minētās piemaksas, par papildus darba laiku, pārskaitīšanu darbiniekam, kā arī rēķina apmaksu.Īpašnieka pārstāvis 2018.gada 12.jūlijā iesniedza konta pārskatu un algu sarakstu Nr.0004, kā arī maksājuma kvīti, kas apliecina samaksu par jurista konsultāciju 30 *euro* (trīsdesmit *euro* centi) apmērā.Komisija, pamatojoties uz MK noteikumu Nr.204 35.punktu, 2018. gada 13.jūlija sēdes slēgtajā daļā pieņēma lēmumu par nekustamā īpašuma “Dravas” atsavināšanas atlīdzības apstiprināšanu, nosakot to 375 *euro* (trīs simti septiņdesmit pieci *euro*) apmērā (Lēmums Nr.9).Iekšlietu ministrija saskaņā ar MK noteikumu Nr. 204 36. punktu izskatīja 2018.gada 13.jūlija lēmumu Nr.9 par atlīdzības apmēru sabiedrības vajadzībām nepieciešamo nekustamo īpašumu atsavināšanai un ar 2018.gada 17.augusta lēmumu Nr.1-66/137 nolēma apstiprināt Komisijas noteikto atlīdzības apmēru par nekustamā īpašuma „Dravas” atsavināšanu, nosakot taisnīgu atlīdzību 375 *euro* apmērā.Atsavināšanas likuma 4.pants nosaka, ka nekustamā īpašuma atsavināšana sabiedrības vajadzībām notiek, vienojoties par labprātīgu nekustamā īpašuma atsavināšanu vai atsavinot to piespiedu kārtā uz atsevišķa likuma pamata.Pēc Ministru kabineta 2018.gada 14.novembra rīkojuma Nr.602 „Par nekustamā īpašuma atsavināšanu Latvijas Republikas un Krievijas Federācijas valsts robežas joslas ierīkošanai” pieņemšanas Nodrošinājuma valsts aģentūra (turpmāk – NVA) 2018.gada 15.novembrī saskaņā ar Atsavināšanas likuma 11.pantā noteikto nosūtīja nekustamā īpašuma „Dravas” īpašniekam paziņojumu Nr.1.2.2-09/12571 „Par uzaicinājumu noslēgt līgumu” ar uzaicinājumu 30 dienu laikā no dienas, kad tas saņemts, paziņot par iespēju noslēgt līgumu par nekustamā īpašuma labprātīgu atsavināšanu. Paziņojumam tika pievienots pirkuma līguma projekts. 2018.gada 28.novembrī starp Nekustamā īpašuma “Dravas” īpašnieku (turpmāk – Atsavinātājs), Latvijas Republikas Iekšlietu ministriju (turpmāk – Ieguvējs) un Nodrošinājuma valsts aģentūru (turpmāk – Maksātājs) tika noslēgts līgums par nekustamā īpašuma labprātīgu atsavināšanu sabiedrības vajadzībām (turpmāk – Līgums).Saskaņā ar Līguma 1.1.punktu Atsavinātājs labprātīgi atsavina par atlīdzību, bet Ieguvējs iegūst īpašumā Atsavinātajam piederošā nekustamā īpašuma “Dravas” (nekustamā īpašuma kadastra Nr. 6854 003 0091) daļu – zemes vienību (zemes vienības kadastra apzīmējums 6854 004 0456) 0,32 ha platībā – Straujā, Goliševas pagastā, Kārsavas novadā.Līguma 2.4.punktā Atsavinātājs apņemas ne vēlāk kā 14 darba dienu laikā pēc Līguma parakstīšanas, pie zvērināta notāra notariāli apliecināt Ieguvējam nostiprinājuma lūgumu Ieguvēja īpašuma tiesību uz nekustamo īpašumu ierakstīšanai zemesgrāmatā.2018.gada 5.decembrī Atsavinātāja pārstāvis parakstīja nostiprinājuma lūgumu pie notāra. Rēzeknes tiesas zemesgrāmatu nodaļa 2018.gada 27.decembrī pieņēma lēmumu par nostiprinājuma lūguma atstāšanu bez ievērības, jo Atsavinātāja valdes loceklis, Atsavinātāja pārstāvim izsniegtajā pilnvarā nepiešķīra tiesības atsavināt nekustamā īpašuma “Dravas” īpašniekam piederošos nekustamos īpašumus.Turpmākajā komunikācijā ar Atsavinātāja pārstāvjiem noskaidrots, ka Atsavinātāja valdes loceklis ir Vācijas Federatīvās Republikas pilsonis un pastāvīgi dzīvo Vācijas Federatīvajā Republikā.Atsavinātāja valdes loceklis elektroniski tika informēts, par nepieciešamību parakstīt nostiprinājuma lūgumu pie Latvijas Republikas zvērinātā notāra, vai Vācijas Federatīvajā Republikā noformēt pilnvaru personai, kura uz pilnvaras pamata būtu tiesīga parakstīt nostiprinājuma lūgumu pie Latvijas Republikas zvērinātā notāra.Atsavinātāja valdes loceklis izteica gatavību parakstīt nostiprinājuma lūgumu pie Vācijas Federatīvās Republikas zvērināta notāra.Atsavinātāja valdes loceklis tika informēts, ka pie Vācijas Federatīvās Republikas zvērināta notāra parakstītais nostiprinājuma lūgums neatbilst Latvijas Republikas tiesību normām, kas regulē nekustamā īpašuma tiesību nostiprināšanu zemesgrāmatā.Uz šo e-pasta vēstuli Atsavinātāja valdes loceklis neatbildēja.Izveidojušās situācijā brīvprātīgā nekustamā īpašuma “Dravas” daļas atsavināšana nav iespējama.Ņemot vērā, ka Atsavināšanas likumā noteiktajā termiņā nekustamo īpašumu „Dravas” īpašnieks nav sniedzis atbildi uz nosūtītajiem atsavināšanas paziņojumiem un nostiprinājuma lūgums par nekustamo īpašumu labprātīgu atsavināšanu nav noslēgts, ir izpildīti Atsavināšanas likuma 13.pantā noteiktie priekšnoteikumi likumprojekta par nekustamā īpašuma piespiedu atsavināšanu sabiedrības vajadzībām virzīšanai izskatīšanai Saeimā.Labums, ko sabiedrība iegūs, nosakot nekustamā īpašuma „Dravas” īpašniekam pamattiesību ierobežojumu, ir lielāks par indivīda interesēm nodarīto kaitējumu, jo minētais nekustamais īpašums  nepieciešams īpašu sabiedrības interešu un publisku mērķu sasniegšanai – robežapsardzības infrastruktūras būvniecībai valsts robežas joslā gar Latvijas Republikas un Krievijas Federācijas valsts robežu, kas paaugstinās Latvijas Republikas un Eiropas Savienības ārējās robežas drošību.Mainīt valsts robežas joslas izvietojumu tā, lai tā neskartu nekustamo īpašumu „Dravas” nav iespējams.Ņemot vērā iepriekš minēto, kā arī robežapsardzības infrastruktūras būvniecības valsts robežas joslā gar Latvijas Republikas un Krievijas Federācijas valsts robežu nozīmīgumu, nepieciešams iegūt nekustamo īpašumu „Dravas”, kas ir izdarāms, pieņemot atsevišķu likumu par nekustamā īpašuma piespiedu atsavināšanu sabiedrības vajadzībām.Pēc likumprojekta spēkā stāšanās normatīvajos aktos noteiktajā kārtībā tiks nostiprinātas zemesgrāmatā valsts īpašuma tiesības Iekšlietu ministrijas personā uz nekustamā īpašuma „Dravas” atsavināmo daļu, brīvus no visiem apgrūtinājumiem un nastām, kuras nekustamajam īpašumam bija uzliktas saistību rezultātā (tai skaitā dzēšot visas uz šo nekustamo īpašumu ierakstītās parādu saistības, ķīlas tiesības, prasības nodrošinājuma atzīmes, maksātnespējas atzīmes, procesa virzītāju aizliegumus, apgrūtinājumus, kas pieņemti kā nosacījums, īpašumu iegūstot, kā arī uz nomas, īres, uztura un mantojuma līgumu pamata nostiprinātās tiesības).Saskaņā ar Atsavināšanas likuma 15.pantu īpašuma tiesības uz nekustamo īpašumu, kas atsavināts, pamatojoties uz likumu, pāriet valstij, un šīs tiesības varēs nostiprināt zemesgrāmatā pēc tam, kad būs stājies spēkā likums par nekustamā īpašuma atsavināšanu un Iekšlietu ministrija samaksājusi īpašniekam atlīdzību saskaņā ar Atsavināšanas likuma 29.panta pirmajā daļā minēto līgumu vai Atsavināšanas likuma Pārejas noteikumu 5.2.apakšpunktā noteiktajā kārtībā vai noguldījusi atlīdzību bankas kontā Atsavināšanas likuma 33.pantā noteiktajā kārtībā. Saskaņā ar Atsavināšanas likuma 27.panta pirmajā un otrajā daļā noteikto īpašniekam ir tiesības apstrīdēt Iekšlietu ministrijas noteikto atlīdzības apmēru. Normatīvajos aktos noteiktajā kārtībā īpašniekam ir tiesības iesniegt konstitucionālo sūdzību par nekustamā īpašuma atsavināšanu. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Nodrošinājuma valsts aģentūra. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā ietvertais regulējums attiecināms uz tajā minētā nekustamā īpašuma īpašnieku, kuram piederošais īpašums tiek atsavināts. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020.gads | 2021.gads | 2022.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Izdevumi, kas saistīti ar nekustamā īpašuma atsavināšanu un īpašuma tiesību nostiprināšanu zemesgrāmatā, kopumā sastāda **405 *euro*** (EKK 5217) (budžeta apakšprogramma 40.02.00 „Nekustamais īpašums un centralizētais iepirkums”), tajā skaitā:1. izdevumi, lai segtu atlīdzību par nekustamā īpašuma “Dravas” atsavināšanu **375** ***euro***.
2. izdevumi, kas saistīti ar īpašuma tiesību nostiprināšanu zemesgrāmatā **30 *euro***.

Nepieciešamais finansējums nekustamā īpašuma atsavināšanai un īpašuma tiesību nostiprināšanai zemesgrāmatā, tiks nodrošināts 2019.gadā Iekšlietu ministrijai (Nodrošinājuma valsts aģentūrai) piešķirto valsts budžeta līdzekļu ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Projekts šo jomu neskar. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus.  |
| 3. | Cita informācija | Nav. |

Iekšlietu ministrs Sandis Ģirģens

Vīza: Valsts sekretārs Dimitrijs Trofimovs

Liepiņš 29468263

gunars.liepins@agentura.iem.gov.lv

Būmeistere 67829885

anete.bumeistere@agentura.iem.gov.lv